Един от най-активните критици на младотурците, кемалистите и Арменския геноцид, Али Кемал е сред най-ненавижданите от националистите османски общественици в началото на Войната за независимост. На 4 ноември 1922 година е отвлечен на улицата в столицата от националисти, които искат да го отведат в намиращата се под техен контрол Анкара, за да бъде съден за измяна. На 6 ноември в Измит Али Кемал е линчуван от тълпа, организирана от генерал Нуреддин Ибрахим паша.